Document ID: /roh_data/filtered/fineweb-2-filterrobots_roh.jsonl.gz/19250

La chatscha e sia influenza sin l'evoluziun procuran adina puspè per discussiuns cuntraversas. La chatscha è pli probabel stada in factur impurtant en il svilup intellectual e cultural dal carstgaun. Da tschella vart ha la chatscha umana era influenzà il svilup da sia preda. Pli tard ha l'uman chatschader gì grond'influenza sin la derasaziun da plirs animals.
La rolla da la chatscha en il temp dad oz vegn adina puspè messa en dumonda. Ella è dentant ina utilisaziun da la natira tradiziunala e giustifitgescha era ina massa autras. Ils chatschaders s'engaschan ozendi per in ambient natiral e contribueschan uschia era a la protecziun da la natira.